ไฟแนนซ์ทูเดย์
...อำลาตำแหน่งปลัดคลังอย่างสวยงามสำหรับ รังสรรค์ ศรีวรศาสตร์ แต่คาดว่าจะได้พักผ่อนไม่นาน เพราะสัปดาห์หน้าหากไม่มีอะไรผิดพลาด คณะรัฐมนตรี (ครม.) ฟูลทีมที่นำโดย พล.อ.ประยุทธ์ จันทร์โอชา ซึ่งเสร็จสิ้นการประชุมสมัชชาใหญ่สหประชาชาติกลับมาบ้านแล้ว จะมีการแต่งตั้ง รังสรรค์ ให้เป็นที่ปรึกษานายกรัฐมนตรี
1 ต.ค. 2558

...อำลาตำแหน่งปลัดคลังอย่างสวยงามสำหรับ รังสรรค์ ศรีวรศาสตร์ แต่คาดว่าจะได้พักผ่อนไม่นาน เพราะสัปดาห์หน้าหากไม่มีอะไรผิดพลาด คณะรัฐมนตรี (ครม.) ฟูลทีมที่นำโดย พล.อ.ประยุทธ์ จันทร์โอชา ซึ่งเสร็จสิ้นการประชุมสมัชชาใหญ่สหประชาชาติกลับมาบ้านแล้ว จะมีการแต่งตั้ง รังสรรค์ ให้เป็นที่ปรึกษานายกรัฐมนตรี
...สมชัย สัจจพงษ์ ปลัดคลังคนใหม่ เข้าทำงานวันแรกถือฤกษ์ 08.49 น. เดินทางเข้าสักการะสิ่งศักดิ์สิทธิ์ประจำกระทรวงการคลัง และเริ่มทำงานทันที เนื่องจากมีเรื่องเร่งด่วนที่ต้องดำเนินการ โดยเฉพาะมาตรการกระตุ้นเศรษฐกิจที่ต้องเข็นออกมาเพิ่มเติม ทั้งมาตรการสนับสนุนภาคอสังหา ริมทรัพย์ และการตั้งกองทุนโครงสร้างพื้นฐาน (อินฟราสตรักเจอร์ฟันด์) เป็นต้น
...ด้าน กุลิศ สมบัติศิริ อธิบดีกรมศุลกากรคนใหม่ ก็ไฟแรงเข้าทำงานวันแรกมอบนโยบายการปฏิบัติงานแก่คณะผู้บริหารกรมศุลกากรทันที หลังจากนั้นจะมีการแถลงการทำงานกับสื่อมวลชน เพื่อให้เห็นโรดแมปการทำงานของอธิบดีกรมศุลกากรคนใหม่
นอกจากรับตำแหน่งอธิบดีกรมศุลกากรที่ท้าทายอย่างยิ่งแล้ว กุลิศยังต้องสวมหมวกอีกใบในตำแหน่ง ประธานบอร์ดสรรหากรรมการผู้จัดการ ธนาคารอาคารสงเคราะห์ (ธอส.) ชุดใหม่ ที่ต้องเริ่มนับหนึ่งกันใหม่อีกครั้ง แทนที่ กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ที่ลาออกจากประธานบอร์ดสรรหาไปก่อนหน้า งานนี้ก็ต้องวัดใจผู้สมัครก่อนหน้านี้ทั้ง 5 คน ว่าจะเข้ามาชิงตำแหน่งนี้อีกครั้งหรือไม่ 
...สัปดาห์หน้า ครม.จะมีการพิจารณาโยกย้ายตำแหน่งผู้บริหารกระทรวงการคลัง ตำแหน่งที่น่าจับตาคือ ตำแหน่ง “อธิบดีกรมธนารักษ์” กับ “รองปลัดคลัง” ซึ่งอาจจะมีการสลับเก้าอี้เพื่อความเหมาะสมก็เป็นได้